Publication: Magyar Közlöny
Issue: MK-2002-164 (Year: 2002, Number: 164)
Era: 1990-2004
Section: „23. számú melléklet a 2001. évi CXX. törvényhez
Paragraph Index: 1154

d) Pénzügyi jelentés és a kapcsolódó információk Az információs összeállításhoz mellékelni kell a számvitelre vonatkozó jogszabályok alapján elkészített, az utolsó három évre vonatkozó éves beszámolót (mérleget, eredménykimutatást, kiegészítõ mellékletet és a független könyvvizsgálói jelentést), az utolsó évre vonatkozó üzleti jelentést, az utolsó évre vonatkozó konszolidált éves beszámolót. Átalakulással létrejött szervezet esetén — ha az átalakulás egy éven belül történt — az átalakulási vagyonmérleget is csatolni kell. Az információs összeállításnak tartalmaznia kell a kibocsátó számviteli politikájának ismertetését. Az információs összeállításnak — amennyiben az utolsó mérlegkészítés óta legalább 6 hónap eltelt — tartalmaznia kell a rendelkezésre álló legújabb pénzügyi információkat. E legújabb pénzügyi információknak a számvitelre vonatkozó jogszabály alapján összeállított mérleg adataival összehasonlíthatónak kell lenni.

Source: https://magyarkozlony.hu/hivatalos-lapok/aadaf9e404854ce66171de4bd898b4a45de170b8/dokumentumok/04c3325e95d97b9e53b5a0f1b19e26b627eb4e71/letoltes